Valsts sabiedrība ar ierobežotu atbildību

**“Traumatoloģijas un ortopēdijas slimnīca”**

Duntes ielā 22, Rīgā, LV-1005

|  |  |
| --- | --- |
|  | APSTIPRINĀTS ar 2018. gada 3. augusta  VSIA “Traumatoloģijas un ortopēdijas slimnīca” iepirkuma komisijas sēdes protokolu Nr. 01-8.2/40 |

**NOLIKUMS**

iepirkuma procedūrai **„Automašīnas iegāde”,**

identifikācijas Nr. VSIA TOS 2018/20MP

1. **Pasūtītājs** ir:

Valsts sabiedrība ar ierobežotu atbildību „Traumatoloģijas un ortopēdijas slimnīca”, reģistrācijas Nr. 40003410729, juridiskā adrese - Duntes 22, Rīga, LV-1005 (turpmāk - Slimnīca).

1. Iepirkuma procedūru organizē un realizē ar VSIA “Traumatoloģijas un ortopēdijas slimnīca” valdes priekšsēdētājas 2018. gada 3. augusta rīkojumu Nr. 01‑6/105 apstiprināta iepirkuma komisija (turpmāk – Iepirkuma komisija).
2. Iepirkuma procedūras nolikums (turpmāk – Nolikums) un tā pielikumi izstrādāti saskaņā ar Publisko iepirkumu likuma 9. pantu.
3. Par iepirkuma pretendentu var būt piegādātājs, kurš iesniedzis piedāvājumu šajā iepirkuma procedūrā. Piegādātājs - fiziska vai juridiska persona, šāda personu apvienība jebkurā to kombinācijā, kas attiecīgi piedāvā tirgū sniegt pakalpojumu.
4. Finansēšanas avots - Slimnīcas budžeta līdzekļi.
5. **Iepirkuma priekšmets –** automašīnas (turpmāk arī – prece) piegāde, saskaņā ar tehniskās specifikācijas prasībām, kas pievienotas Nolikuma **pielikumā Nr. 2**.
6. **CPV kods:** 34110000-1.
7. Piedāvājums pretendentam jāiesniedz pilnā apjomā un vienā variantā.
8. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kurš atbilst Nolikuma un tehnisko specifikāciju prasībām, un kura cena bez PVN ir viszemākā.
9. **Līguma izpildes vieta** ir valsts sabiedrība ar ierobežotu atbildību “Traumatoloģijas un ortopēdijas slimnīca”, Rīgā, Duntes ielā 22. **Plānotais līguma izpildes laiks** – 4 (četri) mēneši no līguma noslēgšanas dienas. **Iepirkuma līgums tiek noslēgts** līdz iepirkuma līguma saistību pilnīgai izpildei.

# Piedāvājumu iesniegšana:

* 1. Piedāvājumus jāiesniedz personīgi vai jānosūta pa pastu slēgtā aizzīmogotā aploksnē ar norādi:

VSIA “Traumatoloģijas un ortopēdijas slimnīca”

Duntes iela 22, Rīga, LV-1005

*Pretendenta nosaukums, reģistrācijas numurs un juridiskā adrese*

Iepirkuma procedūra **„Automašīnas iegāde”.**

iepirkuma identifikācijas Nr. VSIA TOS 2018/20MP.

Atzīme “Atvērt tikai iepirkuma komisijas klātbūtnē”.

* 1. Ieinteresētais piegādātājs nodrošina piedāvājuma saņemšanu līdz 12.1. punktā minētā termiņa beigām neatkarīgi no piedāvājuma iesniegšanas vai nosūtīšanas veida.
  2. Iepirkuma komisija pieņem tikai tādu piedāvājumu, kas noformēts tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām (slēgtā iepakojumā).
  3. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, pretendents to skaidri norāda piedāvājumā. Piedāvājuma lapām, kas satur šāda rakstura informāciju, jābūt marķētām ar atzīmi “KONFIDENCIĀLI”. Pasūtītājs, paziņojot par līguma slēgšanu un informējot pretendentus, šo informāciju neatklāj. Šajā punktā minētā prasība neattiecas uz informāciju, kas ir vispārpieejama saskaņā ar Publisko iepirkumu likumu un citiem normatīvajiem aktiem.

1. **Piedāvājuma iesniegšanas vieta:**
   1. Piedāvājums jāiesniedz līdz **2018. gada 17. augustam plkst. 11:00** VSIA “Traumatoloģijas un ortopēdijas slimnīca”, Duntes ielā 22, Rīgā, LV-1005, pretendentam ierodoties personīgi (administratīvā korpusa 2. stāvā), vai nosūtot pa pastu.
   2. Pretendentam jāiesniedz piedāvājums par tehniskā specifikācijā norādīto iepirkuma priekšmetu pilnā apjomā.
   3. Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti.
   4. Piedāvājumi, kas iesniegti nolikumā noteiktajā kārtībā, netiek atdoti atpakaļ pretendentiem.
   5. Ja aploksne nav noformēta atbilstoši 11. punkta prasībām, iepirkuma komisija neuzņemas atbildību par tās nesaņemšanu noteiktajā laikā vai pirmstermiņa atvēršanu.
   6. Pretendents pilnībā sedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma procedūras rezultāta.
   7. Pēc piedāvājuma iesniegšanas termiņa beigām pretendents iesniegto piedāvājumu grozīt nevar.
   8. Pirms piedāvājumu iesniegšanas termiņa beigām pretendents var grozīt vai atsaukt iesniegto piedāvājumu.
   9. Piedāvājuma grozījumi vai atsaukums jāiesniedz rakstiski līdz piedāvājumu iesniegšanas termiņa beigām, nodrošinot, lai grozījumi vai atsaukums tiktu saņemts nolikumu 12.1. punktā norādītajā adresē ne vēlāk kā līdz 12.1. punktā minētajam datumam un laikam, slēgtā aploksnē. Uz aploksnes jābūt 11. punktā norādītai informācijai un papildu norādei "GROZĪJUMI" vai "ATSAUKUMS".
   10. Atsaukumam ir bezierunu raksturs un tas izslēdz pretendenta turpmāku dalību šajā iepirkumā.
2. **Piedāvājumu atvēršana**
   1. Piedāvājumi tiks atvērti **2018. gada 17. augustā plkst. 11:00**, VSIA „Traumatoloģijas un ortopēdijas slimnīca”, Duntes ielā 22, Rīgā (administratīvā korpusa 2. stāvā) **slēgtā sanāksmē**.
   2. Uzsākot iepirkuma procedūru, iepirkuma komisijas locekļi ir parakstījuši apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai, ka viņš ir saistīts ar pretendentiem Publisko iepirkumu likuma (turpmāk – PIL) 25. panta pirmās un otrās daļas izpratnē. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.
   3. Piedāvājuma atvēršana tiek protokolēta, kurā norāda pretendenta nosaukumu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu.
   4. Kad iepirkuma procedūras Nolikumā noteiktajā termiņā iesniegtais piedāvājums atvērts, piedāvājuma atvēršanas sanāksmi slēdz. Pēc pretendenta pieprasījuma, 3 (trīs) darba dienu laikā pēc piedāvājuma atvēršanas sanāksmes, Pasūtītājs izsniedz pretendentam šīs sanāksmes protokola kopiju.
3. **Kontaktpersonas:**

Par iepirkuma procedūras nolikumu - galvenā iepirkumu speciālista palīdze Liāna Jaunzeme, Duntes iela 22, Rīga, tālr. 67399244, fakss 67392348, e-pasts: [Liana.Jaunzeme@tos.lv](mailto:Liana.Jaunzeme@tos.lv).

1. **Prasības pretendentam dalībai iepirkuma procedūrā:**
   1. Visi pretendenti piedalās iepirkuma procedūrā uz vienādu noteikumu un vienlīdzības pamata, kā arī balstoties uz atklātības, brīvas konkurences, samērīguma un savstarpējas atzīšanas principiem.
   2. Pasūtītājs **izslēdz** Pretendentu no dalības iepirkumā jebkurā no šādiem gadījumiem:
      1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
      2. ir konstatēts, ka **piedāvājumu iesniegšanas termiņa pēdējā dienā** vai **dienā, kad pieņemts lēmums par iespējamu iepirkuma līguma slēgšanas tiesību piešķiršanu**, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā, valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
      3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25. panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
      4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 15.2.1.-15.2.3. punktu nosacījumi.
      5. pretendents ir ārzonā reģistrēta juridiskā persona vai personu apvienība.
   3. 15.2.1., 15.2.2. un 15.2.3. punktā minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
2. **Prasības pretendentu piedāvājuma noformējumam un iesniegšanas kārtībai**
   1. Piedāvājums sastāv no šādām daļām:
      1. pretendenta atlases dokumenti;
      2. tehniskais piedāvājums (tehniskā specifikācija-tehniskā piedāvājuma forma);
      3. finanšu piedāvājums (finanšu piedāvājuma forma).
   2. Visi ar pretendenta **atlasi saistītie dokumenti** jāiesniedz datordrukā, latviešu valodā ar satura rādītāju. Dokumenti jānoformē saskaņā ar 28.09.2010. Ministru kabineta noteikumiem Nr. 916 "Dokumentu izstrādāšanas un noformēšanas kārtība" un Dokumentu juridiskā spēka likumu. Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas, cauršūšanai izmantotā diega gali, nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
   3. Visi ar pretendenta **tehnisko piedāvājumu un finanšu piedāvājumu** saistītie dokumenti jāiesniedz datordrukā, latviešu valodā ar satura rādītāju. Dokumenti jānoformē saskaņā ar 28.09.2010. MK noteikumiem Nr.916 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
   4. Iesniedzot dokumentu kopijas, katra dokumenta kopija pretendentam jāapliecina normatīvajos aktos noteiktajā kārtībā. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
   5. Iepirkuma komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju, komisija ņem vērā to informāciju un dokumentus, kas ir tās rīcībā.
3. **Pretendentu kvalifikācijas prasības un iesniedzamie dokumenti**
   1. **Kvalifikācijas prasības:**
      1. Pretendents ir reģistrēts normatīvajos aktos noteiktā kārtībā;
      2. Pretendentam ir reģistrēta transportlīdzekļu tirdzniecības vieta, ja tas nepieciešams atbilstoši pretendenta reģistrācijas valsts normatīvo aktu prasībām;
      3. Pretendentam ir tiesības pārdot piedāvāto preci un uzņemties garantijas saistības, kā arī nodrošināt tehniskās apkopes un remontu preces garantijas laikā.
   2. **Iesniedzamie dokumenti:**
      1. Pretendenta pieteikums iepirkuma procedūrai (saskaņā ar pielikumu Nr. 1). Pieteikumu paraksta pretendentu pārstāvēt tiesīgā persona (atbilstoši ierakstiem komercreģistrā) vai tā pilnvarotas personas (pievienojot attiecīgu pilnvaru). Ja piedāvājumu kā pretendents iesniedz personu apvienība, tad pieteikumu paraksta visas personas, kas iekļautas apvienībā, un pieteikumā norāda personu, kura pārstāv personu apvienību iepirkuma procedūrā, kā arī norāda katras personas atbildības apjomu;
      2. Ceļu satiksmes drošības direkcijas izdota tirdzniecības vietas reģistrācijas apliecības apliecināta kopija, kas apliecina pretendenta tirdzniecības vietas reģistrāciju atbilstoši 2007. gada 18. decembra Ministru kabineta noteikumiem Nr. 876 “Transportlīdzekļu un to numurēto agregātu tirdzniecības noteikumi”. Ārvalstu pretendenti iesniedz analogas izziņas vai attiecīgās atļaujas, kas apliecina to atbilstību Nolikuma 17.1.2. punkta prasībām.
      3. Piedāvātās preces ražotāja vai izplatītāja parakstīts dokuments (izziņa, apliecinājums vai vēstule u.tml.) vai tā apliecināta kopija, kas apliecina pretendenta tiesības pārdot piedāvāto preci un uzņemties garantijas saistības, kā arī nodrošināt tehniskās apkopes un remontu preces garantijas laikā.
   3. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā nolikuma 15.2.1., 15.2.2. vai 15.2.5. punktā minēto apstākļu dēļ, Pasūtītājs:

1) **attiecībā uz pretendentu** (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par 15.2.1. un 15.2.5. punktā minētajiem faktiem — no Uzņēmumu reģistra,

b) par 15.2.2. punktā minēto faktu — no Valsts ieņēmumu dienesta un Latvijas pašvaldībām.

Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu;

2) **attiecībā uz ārvalstī reģistrētu vai pastāvīgi dzīvojošu pretendentu** papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas 15.2. punktā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darba dienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.

Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

1. Pasūtītājs izslēdz pretendentu no turpmākās dalības iepirkumā, kā arī neizskata pretendenta piedāvājumu, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

**Tehniskais un finanšu piedāvājums**

1. Tehnisko piedāvājumu pretendents sagatavo saskaņā ar Tehnisko specifikāciju – tehniskā piedāvājuma formu (**pielikums Nr. 2**).
2. Finanšu piedāvājumu Pretendents sagatavo saskaņā ar Finanšu piedāvājuma formu (**pielikums Nr. 3**). Finanšu piedāvājumā jānorāda:
   1. cena, kas izteikta Latvijas naudas vienībā – *euro* (EUR);
   2. piedāvātā Preces cena bez PVN, piedāvājuma kopējā cena bez PVN un ar PVN;
   3. cenā jābūt iekļautām pilnīgi visām izmaksām, atlaidēm, kā arī visiem nodokļiem (izņemot PVN) un nodevām, ja tādas ir paredzētas, kas saistītas ar preču piegādi.
3. Pretendents var iesniegt tikai vienu finanšu piedāvājuma variantu, iekļaujot tajā visus izdevumus, kas saistīti ar preču piegādi.

**Piedāvājuma derīguma termiņš**

1. Piedāvājumam jābūt spēkā 30 kalendārās dienas no piedāvājuma iesniegšanas termiņa beigām.

**Pretendentu atlase, tehnisko piedāvājumu atbilstības pārbaude un piedāvājumu vērtēšana**

1. Pretendenta atlasi, tehniskā piedāvājuma atbilstības pārbaudi un finanšu piedāvājuma vērtēšanu Iepirkuma komisija veic slēgtā sanāksmē.
2. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, piedāvājumu salīdzināšanai.

**Aritmētisko kļūdu labošana**

1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija 3 (trīs) darba dienu laikā paziņo pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus.

**Iepirkuma procedūras izbeigšana vai pārtraukšana**

1. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.
2. Iepirkuma procedūru var pārtraukt jebkurā no iepirkuma procedūras norises posmiem no procedūras izsludināšanas brīža līdz līguma noslēgšanas brīdim.

**Informācijas apmaiņa**

1. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.
2. Pretendentam ir pienākums sekot līdzi publicētajai informācijai pasūtītāja mājas lapā [www.tos.lv](http://www.tos.lv) attiecībā uz iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja mājas lapā.

**Informācija par līgumu un tā noslēgšanu**

1. **Iepirkuma līguma slēgšana:**
   1. Pamatojoties uz iepirkuma komisijas lēmumu, Pasūtītājs nosūta pretendentam, kura piedāvājums atzīts par uzvarētāju, uzaicinājumu noslēgt līgumu.
   2. Desmit darba dienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
2. Uzvarējušam pretendentam iepirkuma līgums ir jānoslēdz ar Pasūtītāju ne vēlāk, kā 10 (desmit) darba dienu laikā pēc pasūtītāja uzaicinājuma par līguma noslēgšanu brīža. Ja šajā punktā minētajā termiņā pretendents neparaksta iepirkuma līgumu, tas tiek uzskatīts par pretendenta atteikumu slēgt iepirkuma līgumu.
3. Ja izraudzītais Pretendents atsakās slēgt līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

**Citi noteikumi**

1. Visi izdevumi, kas saistīti ar iepirkuma procedūras piedāvājuma sagatavošanu un iesniegšanu, jāsedz pretendentam.
2. Iepirkuma procedūras nolikums sastādīts latviešu valodā. Nolikums sastāv no Nolikuma teksta uz 7 lpp. un 3 pielikumiem, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkuma procedūrai;

Pielikums Nr. 2 – Tehniskā specifikācija – tehniskā piedāvājuma forma;

Pielikums Nr. 3 – Finanšu piedāvājuma forma.

Iepirkuma komisijas priekšsēdētāja I. Rantiņa

**Pielikums Nr. 1**

Iepirkuma procedūra

**„Automašīnas iegāde”**

Iepirkuma identifikācijas Nr. VSIA TOS 2018/20MP

**PIETEIKUMS iepirkuma procedūrai**

|  |  |  |  |  |
| --- | --- | --- | --- | --- |
| **Uzņēmuma nosaukums**: | |  | | |
| **Reģistrācijas Nr.** | | |  | |
| **Amatpersona**: |  | | |

*(amatpersonas ieņemamais amats, vārds, uzvārds, )*

**Ar šī pieteikuma iesniegšanu:** piesakās piedalīties iepirkuma procedūrā **„Automašīnas iegāde”** (iepirkuma identifikācijas Nr. VSIA TOS 2018/20MP), ko rīko Pasūtītājs – valsts sabiedrība ar ierobežotu atbildību ***“Traumatoloģijas un ortopēdijas slimnīca”,*** reģistrācijas Nr. 40003410729, juridiskā adrese Duntes iela 22, Rīga, LV-1005, un apliecinām, ka:

1. ka pretendenta saimnieciskā darbība nav apturēta vai pārtraukta;
2. ka visa piedāvājumā sniegtā informācija un ziņas ir patiesas;
3. ka esam gatavi līguma tiesību piešķiršanas gadījumā noslēgt līgumu ar Pasūtītāju;
4. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-1)) kritērijiem.

**Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lappusē.**

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/

*(uzņēmuma (uzņēmējsabiedrības) vadītājs vai pilnvarotais pārstāvis)*

Z.v.

|  |  |  |  |
| --- | --- | --- | --- |
| **Uzņēmuma adrese** |  | | |
| Telefons, fakss,  e-pasta adrese: | | |  | |
| Uzņēmuma bankas rekvizīti: | |  | |

2018.gada \_\_\_\_\_\_. \_\_\_\_\_\_\_\_\_\_\_\_\_\_\_\_

**Pielikums Nr. 2**

Iepirkuma procedūras

**“Automašīnas iegāde”**

identifikācijas Nr. VSIA TOS 2018/20MP

**TEHNISKĀ SPECIFIKĀCIJA – TEHNISKĀ PIEDĀVĀJUMA FORMA**

|  |  |  |
| --- | --- | --- |
| **Pasūtītāja prasības** | | **Pretendenta piedāvājums**  *(jānorāda precīzi visi prasītie Preces tehniskie parametri, izmēri)* |
| Automašīnu skaits | 1 |  |
| Automašīnas klase | JC / Kompaktā apvidus (pēc [*Auto Asociācijas*](http://autoasociacija.lv/files/klasifikators/klasifikators.pdf)klasifikatora) |  |
| Izlaiduma gads | Jauna, 2018. gada  (nedrīkst būt *demo* (demonstrācijas) automašīna) |  |
| Nobraukums piegādes brīdī (km) | Ne vairāk par 15 km |  |
| Virsbūves veids | Universāls |  |
| Platums (mm) | Ne mazāk par 1880 mm |  |
| Garums (mm) | Ne mazāk par 4690 mm |  |
| Augstums (mm) | Ne mazāk par 1670 mm |  |
| Bagāžnieka tilpums (l) | Ne mazāk par 700 litri |  |
| Klīrenss (mm) | Ne mazāk par 185 mm |  |
| Durvju skaits (gab.) | 5 |  |
| Sēdvietu skaits (gab.) | 5 |  |
| Dzinējs /degviela | Benzīns |  |
| Dzinēja jauda (kW) | Ne mazāk par 90 kW |  |
| Atgāzu norma | EURO 6 |  |
| Pārnesumkārba | Manuālā |  |
| Piedziņas veids | Priekšējo riteņu |  |
| Vidējais degvielas patēriņš (l/100 km) | Ne lielāks par 6.5 l/100 km |  |
| CO2 izmeši (g/km) | Atbilstoši piegādātāja norādītajam, bet ne vairāk par 140 g/km |  |
| Vēlamā krāsa | Virsbūvei– tumši pelēka, metāliska  (saskaņojot ar pasūtītāju) |  |
| Salons – tumšs, viegli kopjams |  |
| Obligātais aprīkojums | 1. Bremžu pretbloķēšanas sistēma 2. Vilces kontroles sistēma 3. A/m stabilitātes kontroles sistēma vai analoģiska sistēma 4. Stūre ar augstuma un dziļuma regulāciju 5. *Bluetooth* brīvroku sistēma telefonam 6. Multifunkcionāla stūre ar radio un telefona vadību 7. Centrālā atslēga ar pults vadību vai analoģiska ierīce 8. Elektroniska pretaizdzīšanas ierīce 9. Signalizācija ar salona aizsardzību 10. Elkoņa balsts priekšā sēdošajiem 11. Elektriski vadāmi priekšējo un aizmugurējo logu pacēlāji 12. Elektriski regulējami un apsildāmi sānu spoguļi 13. Dienas gaitas gaismas 14. Miglas lukturi 15. Sēdekļu apsilde priekšā sēdošajiem 16. Dalīta, nolokāma aizmugures sēdekļu atzveltne 17. Gaisa kondicionieris vai klimata kontrole ar elektronisku vadību filtriem 18. Kruīza kontrole 19. Radio ar SD, USB 20. Aizmugurējie stāvvietā novietošanas sensori 21. Vieglmetāla diski 17” (collu) ar atbilstoša izmēra riepām 22. Papildus ziemas riepas ar vieglmetāla diskiem vai metāla diskiem un oriģinālām dekoratīvajām uzlikām 23. Rezerves ritenis 24. Jumta sliedes 25. Gumijas paklājiņu komplekts 26. Drošības komplekts (ugunsdzēšamais aparāts, avārijas trīsstūris, pirmās palīdzības aptieciņa, atstarojošā veste) |  |
| Rūpnīcas garantija | Ne mazāk kā 4 (četri) gadi vai 100 000 km nobraukuma, atkarībā no tā, kurš no nosacījumiem iestāsies pirmais |  |

|  |  |  |
| --- | --- | --- |
| Papildus prasības  (izdevumi jāiekļauj piedāvājuma kopējā cenā) | 1. Automašīnas reģistrācija Ceļu satiksmes drošības direkcijā (Automašīnas reģistrācijas apliecība, numura zīmes, ekspluatācijas nodoklis |  |
| 1. Automašīnas aprīkošana ar GPS sekošanas sistēmu (rūpnieciski ražotu), kura **nodrošina atvērtā tipa datu protokolu**, un atbilst visām Eiropas Savienības normatīvo aktu, 12.04.2016. Ministru kabineta noteikumu Nr. 208 “Iekārtu elektromagnētiskās saderības noteikumi” un 16.06.2016. Ministru kabineta noteikumu Nr. 360 “Radioiekārtu atbilstības novērtēšanas, piedāvāšanas tirgū, uzstādīšanas un lietošanas noteikumi” prasībām.   **(jānorāda GPS sekošanas sistēmas modelis, ražotājs, un jāpievieno apraksts)** |  |
| 1. Automašīnas apdrošināšana uz 1 (vienu) gadu – OCTA un KASKO, kas darbojas visās ES valstīs, ar pašriska maksājumu KASKO ne lielāku par 140 EUR, neatkarīgi no apdrošināšanas gadījuma veida un apdrošināšanas gadījumu pieteikumu skaita |  |

**PRETENDENTS APLIECINA,** ka Prece Pasūtītājam tiks piegādāta **\_\_\_\_\_\_ (\_\_\_\_\_\_\_\_\_\_\_\_\_\_\_)** kalendāro dienu laikā no iepirkuma līguma noslēgšanas dienas\*.

\_\_\_\_\_\_\_\_\_\_\_\_\_\_\_

*\* Jānorāda Preces piegādes termiņš dienās no iespējamā līguma noslēgšanas brīža.*

**Pielikums Nr. 3**

Iepirkuma procedūras

**“Automašīnas iegāde”**

identifikācijas Nr. VSIA TOS 2018/20MP

**FINANŠU PIEDĀVĀJUMA FORMA**

Pretendents:

|  |  |  |
| --- | --- | --- |
| **Nosaukums** | **reģistrācijas Nr.** | **adrese** |
|  |  |  |

piedāvā piegādāt Pasūtītājam Nolikuma un tā Tehniskās specifikācijas prasībām atbilstošu automašīnu par šādu cenu:

|  |  |  |  |
| --- | --- | --- | --- |
| **Jauna automašīna**  **(marka, modelis)** | **Daudzums (gab.)** | **Cena par vienu vienību**  **EUR bez PVN** | **Kopējā summa**  **EUR bez PVN** |
|  | 1 |  |  |
| **Kopējā piedāvājuma cena bez PVN** | | |  |
| PVN \_\_% | | |  |
| Kopējā piedāvājuma cena ar PVN | | |  |

**Pretendents apliecina**, ka pretendenta finanšu piedāvājumā ir ietvertas visas izmaksas, kas saistītas ar tehniskajā specifikācijā noteiktu darbu izpildi, tai skaitā automašīnas reģistrāciju Ceļu satiksmes drošības direkcijā uz pasūtītāja vārda, GPS sekošanas sistēmas uzstādīšanu, nodokļi, nodevas, muitas maksājumi, apdrošināšana, izmaksas vajadzīgo atļauju, dokumentu iegūšanai, piegādes izmaksas, kā arī automašīnas maiņa tās neatbilstības gadījumā un citas ar līguma saistību savlaicīgu un kvalitatīvu izpildi.

\_\_\_\_\_\_\_\_\_\_*,* 2018. gada \_\_\_.\_\_\_\_\_\_\_\_\_\_\_

*(vieta) (datums)*

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)